cyanic-selkie/wikianc huggingface dataset:
Διοργανώσεις Ε.Π.Σ. Χαλκιδικής 2015–16
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Χαλκιδικής. Στη διοργάνωση συμμετείχαν 28 συνολικά σωματεία. Στην πρώτη φάση χωρίστηκαν σε 2 ομίλους βόρειο και νότιο με 14 ομάδες ο καθένας. 2 ομάδες από κάθε όμιλο πέρασαν χωρίς αγώνα στην επόμενη φάση ενω οι υπόλοιπες 12 κληρώθηκαν σε 6 ζευγάρια ανά όμιλο. Οι νικήτριες των 12 συνολικά μονών αγώνων πέρασαν στη δεύτερη φάση. Η διοργάνωση ολοκληρώθηκε στις 18 Φεβρουαρίου 2016 με τον τελικό, στον οποίο κυπελλούχος ΕΠΣΧ για το 2015-16 αναδείχθηκε η ομάδα του Α.Ο. Σημάντρων για δεύτερη συνεχόμενη χρονιά.
Πούνε
thumb|250px|Η Πούνε από το παλάτι Αγκάχ Χαν Η Πούνε (μαράτι, χίντι: पुणे, αγγλικά: Pune), παλαιότερα Πούνα (μαράτι, χίντι: पूना, αγγλικά: Poona), είναι η 8η μεγαλύτερη πόλη της Ινδίας και δεύτερη μεγαλύτερη στην πολιτεία Μαχαράστρα μετά το Μουμπάι (πρώην Βομβάη). Η Πούνε σύμφωνα με την απογραφή του 2011 έχει 3.115.431 κατοίκους, ενώ η μητροπολιτική της περιοχή έχει 5.049.968 κατοίκους. Είναι κτισμένη σε υψόμετρο 560 μέτρων στο οροπέδιο Ντέκκαν, στην δεξιά όχθη του ποταμού Μούθα.
Ιστορία
Η πόλη βρίσκεται στη σημερινή θέση της από το 847 μ.Χ. Η πόλη αναπτύχθηκε κατά τον 17ο αιώνα, παρά τις επιδρομές από την δυναστεία Αντίλ Σάχι. Το 1640 ολοκληρώθηκε το παλάτι Λαλ Μαχάλ. Ο Σιβάτζι, ο οποίος είχε κατασκευάσει και το Λαλ Μαχάλ, ίδρυσε το 1674 την Αυτοκρατορία των Μαράτα, η οποία κατάφερε να νικήσει έπειτα από μακροχρόνιο πόλεμο την Αυτοκρατορία των Μουγκάλ. Η Πούνε έφτασε στην μέγιστη ακμή της όταν την εξουσία είχαν οι Πέσβα (πρωθυπουργοί των Μαράτα), των οποίων η έδρα, το παλάτι Σανίβαν Βάντα, βρισκόταν στην Πούνε, και παρέμεινε έτσι μέχρι την πτώση των Μαράτα και την κατάκτηση της Ινδίας από τους Βρετανούς το 1818. Το 1856, η Πούνε ενώθηκε σιδηροδρομικώς με τη Βομβάη. Στις 22 Ιουνίου 1897, στο αδαμάντινο ιωβηλαίο της βασίλισσας Βικτώρια, δύο Βρετανοί αξιωματούχοι δολοφονήθηκαν στην Πούνε. Θεωρούνται οι πρώτες δολοφονίες στον αγώνα της Ινδίας για ανεξαρτησία, η οποία τελικά ήρθε το 1947.
Σύγχρονη πόλη
Η Πούνε θεωρείται το πολιτιστικό κέντρο της Μαχαράστρα. Η κυρίαρχη θρησκεία σήμερα στην Πούνε είναι ο Ινδουισμός. Η βιομηχανία στην Πούνε άρχισε να αναπτύσσεται μετά την δεκαετία του 1960. Σήμερα η πόλη είναι κατασκευαστικό κέντρο και κέντρο τεχνολογίας πληροφόρησης. Στην πόλη έχουν εργοστάσια οι General Motors, Volkswagen και Fiat, με αποτέλεσμα η Independent να αποκαλέσει την Πούνε «Πόλη των Αυτοκινήτων». Διαθέτει επίσης μεγάλο αριθμό πανεπιστημίων και κολλεγίων. Από αυτά ξεχωρίζει το πανεπιστήμιο της Πούνε, το οποίο ιδρύθηκε το 1948.
Εθνική Σάο Τομέ και Πρίνσιπε (ποδόσφαιρο ανδρών)
Η Εθνική Σάο Τομέ και Πρίνσιπε είναι η εθνική ποδοσφαιρική ομάδα του Σάο Τομέ και Πρίνσιπε. Ελέγχεται από την Ποδοσφαιρική Ομοσπονδία Σάο Τομέ Πρίνσιπε. Είναι μέλος της Αφρικανικής Συνομοσπονδίας Ποδοσφαίρου και της FIFA. Πρώτο παιχνίδι της ομάδας ήταν με αντίπαλο την Εθνική Τσαντ (ποδόσφαιρο ανδρών) στην Γκαμπόν όπου έχασε με 5–0.
Εξωτερικοί σύνδεσμοι
Κατηγορία:Ποδόσφαιρο στο Σάο Τομέ και Πρίνσιπε Σαο Τομε και Πρινσιπε
Βιοακουστική
thumb|right|180px|Ευρωπαϊκό ψαρόνι ενώ κελαϊδάει. Η βιοακουστική (bioacoustics) αποτελεί ένα διεπιστημονικό κλάδο που συνδυάζει τη βιολογία με την ακουστική, με σκοπό τη μελέτη της παραγωγής ήχου, της διάδοσής του μέσω ελαστικών μέσων και στη λήψη του από τα ζώα. Η λειτουργία των μηχανισμών παραγωγής και λήψης των ήχων από τον άνθρωπο αποτελεί αντικείμενο ενός άλλου διεπιστημονικού κλάδου, της φυσιολογικής ακουστικής. Τα αποτελέσματα των σχετικών ερευνών μας παρέχουν στοιχεία αναφορικά με την εξέλιξη των μηχανισμών της ακοής, και δια μέσω αυτού, της γενικότερης εξέλιξης των ζώων που τους αξιοποιούν.
Η βιοακουστική ασχολείται επίσης με τις αντικειμενικές ηλεκτροφυσιολογικές μετρήσεις, οι οποίες εκτελούνται σε ζώα, με σκοπό τη μελέτη του οργάνου της ακοής και ιδιαίτερα των βιοηλεκτρικών δυναμικών.
Οι παραγόμενοι από ζώα ήχοι που εμπίπτουν στο πεδίο μελέτης της βιοακουστικής περιλαμβάνουν ευρεία κλίμακα συχνοτήτων και μέσων, και δεν είναι πάντα ήχος με την αυστηρή έννοια του όρου, δηλαδή κύματα που διαδίδονται δια μέσου του αέρα και γίνονται αντιληπτά από το ανθρώπινο αυτί.
Στην υδροακουστική και στην αλιεία, ο όρος χρησιμοποιείται επίσης για τη μελέτη της επίδρασης του υποβρύχιου ήχου στα φυτά και στα ζώα, τυπικά για τον προσδιορισμό της θαλάσσιας βιομάζας με τεχνολογία sonar.
Εξωτερικοί σύνδεσμοι
ITE - OCEAN BIOACOUSTICS
Παραπομπές
Κατηγορία:Ακουστική Κατηγορία:Ζωολογία
Καλιπάδο Ζακύνθου
Το Καλιπάδο είναι χωριό της Ζακύνθου σε υψόμετρο 40 μέτρα το οποίο απέχει περίπου 7 χιλιόμετρα από τη πόλη της Ζακύνθου. Ο χώρος είναι ιδανικός για πεζοπορία, ποδηλασία, καθώς και για τους λάτρεις του Χριστιανισμού, ο προσκυνητικός τουρισμός. Είναι στο βορειοανατολικό κομμάτι του νησιού της Ζακύνθου και είναι οικοδομημένο σε πεδινή περιοχή. Σύμφωνα με την απογραφή του 2011 έχει πληθυσμού 709 κατοίκων.
Παραπομπές
Κατηγορία:Χωριά της Ζακύνθου Κατηγορία:Δήμος Ζακύνθου
Βαλκανικοί Αγώνες Κλειστού Στίβου 2012
Το Βαλκανικό πρωτάθλημα κλειστού στίβου 2012 έγινε στις 18 Φεβρουαρίου στην Κωνσταντινούπολη. Ήταν η πρώτη φορά που η διοργάνωση έγινε εκτός Ελλάδας. Οι αγώνες αποτέλεσαν ένα δοκιμαστικό τουρνουά εν όψει του παγκοσμίου πρωταθλήματος που διεξήχθη στο ίδιο στάδιο στις 9-11 Μαρτίου. Στα αγωνίσματα προστέθηκαν ξανά έπειτα από χρόνια οι σκυταλοδρομίες 4X400μ ανδρών-γυναικών αλλά εκτός συναγωνισμού. Μετείχαν έντεκα βαλκανικές χώρες-μέλη της Βαλκανικής Ένωσης Αθλητισμού (ΑΒΑF), αφού είχαμε την πρώτη συμμετοχή της Κροατίας. Στη βαθμολογία πρώτευσε η Ελλάδα στους άνδρες και η Τουρκία στις γυναίκες.
Πηγές
2012 Κατηγορία:Αθλητισμός στην Κωνσταντινούπολη Κατηγορία:Στίβος το 2012 Κατηγορία:Διοργανώσεις στίβου στην Τουρκία
Μποζιβόι Α΄ της Βοημίας
Ο Μποζιβόι Α΄, τσεχικά Bořivoj I (π. 852 - π. 889) από τον Οίκο των Πρεμυσλιδών ήταν ο πρώτος ιστορικά βεβαιωμένος δούκας της Βοημίας και ο γενάρχης τού Οίκου του. Την εποχή αυτή η Βοημία ήταν υποτελής της Μεγάλης Μοραβίας. Τα Φραγκικά Χρονικά της Φούλντα της εποχής του αναφέρουν αρκετούς πρίγκιπες των Δυτικών Σλάβων και μεταξύ αυτών το 872 τον Γκοριβέι, που ίσως είναι ο Μποριβόι.
Βιογραφία
Σύμφωνα με το Χρονικό των Βοημών τού Κοσμά της Πράγας ο Μποριβόι ήταν γιος τού μυθικού Χόστιβιτ πρίγκιπα της Βοημίας, απογόνου τού Πρέμυσλ και της βασίλισσας Λιμπούσε. Οι πρόγονοί του δεν είναι γνωστοί με βεβαιότητα. Επειδή εξαρτιόταν από τη Μοραβία, ίσως ήταν συγγενής με τους εκεί Μοϊμιρόφτσι.
Οικογένεια
Νυμφεύτηκε την αγία Λουντμίλα, κόρη τού Σλάβιμπορ πρίγκιπα των Σορμπιανών και είχε τέκνα:
Πηγές
Κατηγορία:Οίκος των Πρεμυσλιδών Κατηγορία:Χριστιανοί μονάρχες
Πίτερ Κόντε
Ο Πίτερ Κόντε (ολλανδικά: Pieter Jacobsz. Codde, Άμστερνταμ 11 Δεκεμβρίου 1599 - Άμστερνταμ 12 Οκτωβρίου 1678 ) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με ρωπογραφίες, πορτρέτα και σκηνές σε χώρους όπου ενδιαιτούσαν φύλακες.
Βιογραφία
Ο Κόντε ήταν τεχνικά πολύ επιδέξιος ζωγράφος. Αναφέρεται ότι σπούδασε ζωγραφική με Δάσκαλο τον Φρανς Χαλς, αλλά πιθανότερο είναι ότι Δάσκαλός του ήταν ο πορτρετίστας, πανδοχέας, ηθοποιός και έμπορος έργων τέχνης Μπάρεντ φαν Σόμερεν (Barent van Someren, 1572–1632) ή, εξ ίσου πιθανόν να σπούδασε με Δάσκαλο τον Κορνέλις φαν ντερ Φόορτ (Cornelis van der Voort, 1576–1624).
Το 1623 νυμφεύτηκε την δεκαοκτάχρονη, τότε, Μαρράιτγε Άρεντς. Το καλοκαίρι του 1625, σε μια συγκέντρωση οργανωμένη από τον φαν Σόμερεν στο κτήμα του, ο Κόντε λογομάχησε με τον φίλο του καλλιτέχνη Κορνέλις Ντόιστερ. Η λογομαχία είχε αιματηρό τέλος, καθώς ο ένας κτύπησε τον άλλο με γυάλινη καράφα στο πρόσωπο.
Το 1628 ο Κόντε είχε εγκατασταθεί στην Sint Antoniesbreestraat, δρόμο του Άμστερνταμ που εκείνη την εποχή φιλοξενούσε πολυάριθμους καλλιτέχνες. Το 1626 ο Κόντε και η σύζυγός του χώρισαν, αφού ο Κόντε κατηγορήθηκε ότι βίασε την καμαριέρα τους, αλλά καθώς τίποτα δεν μπορούσε να αποδειχτεί, παρέμεινε κρατούμενος για μια μόνο νύχτα. Η σύζυγός του πήγες να ζήσει με τον γείτονά τους, Πίτερ Πόττερ, πατέρα του ζωγράφου Πάουλους Πόττερ. Ο Κόντε απέκτησε, το 1657, ένα σπίτι στην Κάιζερχραχτ, πληρώνοντας 5.000 γκίλντερς, όπου έζησε ως τον θάνατό του. Όταν ο Κόντε απεβίωσε, η υπηρέτριά του, Μπαρέντγε Βίλλεμς (Barendje Willems) κληρονόμησε το μεγαλύτερο μέρος της περιουσίας του.
Έργο
Το παλαιότερο γνωστό του έργο είναι πίνακας του 1626, Πορτρέτο νεαρού άνδρα, το οποίο σήμερα βρίσκεται στο Μουσείο Άσμολ Τα περισσότερα από τα έργα του τα δημιούργησε στο Άμστερνταμ και είναι πίνακες μικρού σχετικά μεγέθους, χαρακτηριστικοί για τους τόνους του γκρίζου, ενώ αρκετοί έχουν ως θέμα τη μουσική, όπως η πρώτη του γνωστή ρωπογραφία, το μάθημα χορού (1627, σήμερα στο Μουσείο του Λούβρου), η μουσική συντροφιά του 1639, ο παίκτης του λαούτου (σήμερα στο Μουσείο Τέχνης της Φιλαδέλφεια) και το Κονσέρτο (σήμερα στην Πινακοθήκη Ουφίτσι). Ένα ακόμη έργο του βρίσκεται στην Ουφίτσι, το κονσέρτο. Ο Κόντε ζωγράφισε, επίσης, ιστορικοθρησκευτικούς πίνακες, όπως η προσκύνηση των βοσκών (1645, σήμερα στο Ρέικσμουζεουμ).
Αν και είναι άγνωστο αν σπούδασε ζωγραφική με τον Φρανς Χαλς, το ύφος τους είναι αναμφίβολα παρόμοιο σε ορισμένα σημεία. Το 1637 του ανατέθηκε να ολοκληρώσει το ημιτελές έργο του Χαλς, το αποκαλούμενο "Meagre Company", έργο στο οποίο απεικονίζεται η Πολιτοφυλακή του Άμστερνταμ υπό τον Λοχαγό Reynier Reael και τον Υπολοχαγό Cornelis Michielsz. Blaeuw. Παρά το ότι η επιλογή του Κόντε για να ολοκληρώσει τον ημιτελή πίνακα του Χαλς δεν ήταν από αυτές που έπρεπε να έχουν προτεραιότητα, η εργασία του Κόντε είναι σαφώς πιο "απαλή". Πιστεύεται ότι ο Χαλς ολοκλήρωσε μόνον το αριστερό ήμισυ του πίνακα, απεικονίζοντας το τρίτο, πέμπτο και έβδομο πρόσωπο από τα δεξιά. Τα υπόλοιπα έγιναν από τον Κόντε. Το έργο αποκλήθηκε "The Meagre Company" (Ο ισχνός Λόχος) ύστερα από σχόλια που έγιναν από θεατές του στο Ρέικσμουζεουμ, οι οποίοι παρατήρησαν ότι οι άνδρες που ζωγράφισε ο Ρέμπραντ περίπου δέκα χρόνια αργότερα στον πίνακα Νυχτερινή περίπολος ήταν κατά πολύ ευτραφέστεροι.
Μαθητής του Κόντε ήταν ο Βίλλεμ Ντόιστερ, παρά το ότι ήταν σχεδόν συνομήλικοι, ενώ ο Γιάκομπ Ντουκ επηρεάστηκε από τον Κόντε. Γαμπρός τους ήταν ο Σίμον Κικ. Οι Άντριεν Μπράουβερ, Χέραρντ τερ Μπορχ και Πίτερ Κουάστ ανήκαν επίσης στην ομάδα των καλλιτεχνών που ανέπτυξαν το ύφος της ρωπογραφίας. Ο Κόντε πιθανόν να σχετιζόταν με ποιητή που έφερε το παρόμοιο με το δικό του όνομα, Πίτερ Άντριενς Κόντε.
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
XeTeX
Το XɘTeX ή απλά XeTeX είναι ένα πρόγραμμα ηλεκτρονικής στοιχειοθεσίας κειμένου. Με πολύ απλά λόγια το XeTeX επεξεργάζεται αρχεία κείμενου, δηλαδή απλά αρχεία τα οποία περιέχουν μόνο χαρακτήρες που μπορούν να τυπωθούν, τα οποία περιέχουν κείμενο και εντολές μορφοποίησης. Το πρόγραμμα αναπτύχθηκε από τον Jonathan Kew και βασίζεται στο πρόγραμμα TeX του Ντόναλντ Κνουθ. Το XeTeX προσθέτει στο TeX τη δυνατότητα επεξεργασίας αρχείων κειμένου που ακολουθούν την κωδικοποίηση UTF-8 του Unicode ενώ παράλληλα επιτρέπει την άμεση χρήση γραμματοσειρών OpenType. Το XeTeX παράγει αρχεία PDF επιτρέποντας την άμεση και γρήγορη διανομή εγγράφων, κειμένων κ.λπ.
Το σύστημα προετοιμασίας εγγράφων XeLaTeX
Μολονότι το TeX είναι ένα πολύ ισχυρό εργαλείο, εντούτοις η προετοιμασία απλών και πολύπλοκων εγγράφων δεν είναι και τόσο απλή υπόθεση. Για να γίνει το TeX όσο το δυνατό πιο φιλικό προς τον χρήστη, ο Leslie Lamport σχεδίασε για το σκοπό αυτό ένα σύνολο εντολών γνωστό ως LaTeX. Αργότερα το LaTeX γράφτηκε από την αρχή από τον Frank Mittelbach και τους συνεργάτες του. Σήμερα όταν λέμε LaTeX εννοούμε την έκδοση που (ξανα-)έγραψε ο Mittelbach και οι συνεργάτες του.
Το LaTeX δεν είναι απλά ένα σύνολο εντολών αλλά ένα σύνολο εντολών το οποίο έχει μετατραπεί σε μία ειδική μορφή αρχείου γνωστή ως φόρμα. Η φόρμα μπορεί να φορτωθεί ταχύτατα από το TeX και έτσι η επεξεργασία εγγράφων γίνεται πολύ πιο γρήγορα. Όταν αντί για το TeX χρησιμοποιούμε το XeTeX, τότε το LaTeX ονομάζεται XeLaTeX. Σημειώστε πως μία φόρμα μπορεί να ενσωματώσει και κανόνες συλλαβισμού διαφόρων γλωσσών. Το LaTeX βασίζεται στην απλή ιδέα ότι υπάρχουν διάφορες κατηγορίες εγγράφων οι οποίες έχουν κάποια γενικά χαρακτηριστικά. Για παράδειγμα, ένα άρθρο έχει ενότητες ενώ ένα βιβλίο μέρη, κεφάλαια και ενότητες. Επίσης, διαφορετικά τυπώνονται οι σελίδες ενός βιβλίου και διαφορετικά οι σελίδες ενός άρθρου κ.λπ. Αυτό όμως που διαφοροποιεί ουσιαστικά το LaTeX από άλλα συστήματα προετοιμασίας εγγράφων είναι η έμφαση στον λογικό παρά στον οπτικό σχεδιασμό. Με άλλα λόγια, όταν χρησιμοποιούμε ένα συνηθισμένο σύστημα προετοιμασίας εγγράφου έχουμε στην οθόνη του υπολογιστή μας μια σελίδα στην οποία βάζουμε το κείμενό μας. Έτσι είμαστε υποχρεωμένοι να προσέξουμε τι θα βάλουμε πού. Από την άλλη, όταν χρησιμοποιούμε το LaTeX, το οποίο είναι μια απλή γλώσσα επισήμανσης, απλά γράφουμε το κείμενο στο οποίο σημειώνουμε και εντολές επισήμανσης ώστε να στοιχειοθετηθεί το κείμενο ανάλογα. Με τις εντολές αυτές καθορίζουμε την εμφάνιση, δηλαδή, τον τρόπο στοίχισης, τη μορφή των γραμμάτων κ.ο.κ., μέρους ή ολόκληρου του κειμένου. Με τον τρόπο αυτό επικεντρωνόμαστε στη συγγραφή του κειμένου και όχι στο πώς θα φαίνεται το κείμενο!
Γενική μορφή ενός αρχείου XeLaTeX
Ο παρακάτω κώδικας αποτελεί ένα πολύ απλό παράδειγμα αρχείου XeLaTeX: Όπως είναι φανερό το αρχείο χωρίζεται σε δύο ενότητες: τον πρόλογο και το σώμα του εγγράφου. Στον πρόλογο υπάρχουν εντολές φόρτωσης άλλων προαιρετικών λογισμικών ενοτήτων (modules ή απλά packages) οι οποίες προσδίδουν επιπλέον δυνατότητες στο XeLaTeX. Σχεδόν κάθε αρχείο XeLaTeX θα πρέπει να φορτώνει την λογισμική ενότητα xltxtra. Αν γράφουμε ελληνικό κείμενο, μπορούμε να χρησιμοποιήσουμε την λοσμική ενότητα xgreek η οποία εξελληνίζει το XeLaTeX. Τέλος, αν θέλουμε να γράψουμε πολύγλωσσο κείμενο, θα πρέπει να χρησιμοποιήσουμε τη λογισμική ενότητα polyglossia ή babel.
Μαθηματικό κείμενο με το XeLaTeX
Αν και το TeX, άρα και το LaTeX, έγινε γνωστό για τη ανυπέρβλητη δυνατότητα στοιχειοθεσίας μαθηματικού κειμένου, εντούτοις το XeTeX πήγε τη δυνατότητα αυτή ένα βήμα παραπέρα επιτρέποντας τη χρήση ειδικά σχεδιασμένων γραμματοσειρών OpenType. Πιο συγκεκριμένα οι γραμματοσειρές αυτές περιέχουν γλυφές για όσο το δυνατόν περισσότερους μαθηματικούς χαρακτήρες που περιλαμβάνονται στο πρότυπο Unicode, ενώ παράλληλα περιέχουν έναν ειδικό πίνακα ο οποίος περιέχει πληροφορίες για ορθή χρήση των γλυφών και κατά συνέπεια τη σωστή δημιουργία μαθηματικού κειμένου. Τέτοιες γραμματοσειρές είναι η Cambria-Math, που διανέμεται με κάθε κάθε πρόσφατη έκδοση των Windows της Microsoft, και η Asana-Math (από το Ασάνα το δωρικό όνομα της θεάς Αθηνάς που δημιουργήθηκε από τον Απόστολο Συρόπουλο). Οι γραμματοσειρές αυτές μπορούν να χρησιμοποιηθούν με το XeLaTeX μόνο αν φορτωθεί η λογισμική ενότητα unicode-math του Will Robertson. Η παρακάτω εικόνα δείχνει ένα απλό σχετικά παράδειγμα μαθηματικού κειμένου που δημιουργήθηκε με το XeLaTeX και την γραμματοσειρά Asana-Math. Για μια σύντομη εισαγωγή στον τρόπο γραφής μαθηματικών κειμένων κάντε κλικ εδώ.
Αρχείο:asana-math-example.png
Εξωτερικοί σύνδεσμοι
Κατηγορία:TeX Κατηγορία:Ελεύθερο λογισμικό
Κόκκινο Βοιωτίας
Το  Κόκκινο είναι χωριό του Δήμου Ορχομενού του νομού Βοιωτίας. Είναι χτισμένο στις βόρειες πλαγιές του Πτώου (ή όρους Πελαγίας) σε υψόμετρο 260 μέτρων. Έχει πληθυσμό, σύμφωνα με την απογραφή του 2011, 618 κατοίκους.
Με τα χωριά Άγιος Ιωάννης και Σκροπονέρια, καθώς και τη Μονή Πελαγίας, συναποτελούν την Τοπική Κοινότητα Κόκκινου, με συνολικό πληθυσμό 812 κατοίκους.
Μεγάλο μέρος του πληθυσμού εργάζεται στην γειτονική βιομηχανία μεταλλευμάτων ΛΑΡΚΟ. Από ελάχιστες πηγές που υπάρχουν το χωριό κατοικήθηκε για πρώτη φορά το 1400, ίσως και λίγο πιο πριν, μάλλον από αρβανίτικα φύλα. Το τότε όνομα του χωριού ήταν Κοκκινάτ (που σημαίνει κόκκινο στα αρβανίτικα) και προερχόταν από το κόκκινο χώμα που χαρακτηρίζει μέχρι και σήμερα την περιοχή και που οφείλεται στη μεγάλη περιεκτικότητά του σε βωξίτη. Επί Τουρκοκρατίας το χωριό ανήκε στον Βοϊβόδα του Μαρτίνου.
Ιστορική εξέλιξη πληθυσμού
Πορεία του πληθυσμού:
{|
Πηγή: Επίτομο γεωγραφικό Λεξικό, Σταματελάτου, Εκδ. Ερμής ISBN 960-320-133-2
Διοικητικές μεταβολές
Το Κόκκινο υπήρξε κοινότητα στο διάστημα 1912-1998, στην οποία ανήκε και ο οικισμός Άγιος Ιωάννης (πρώην Νέο Κόκκινο). Το 1999 εντάχθηκε στον Δήμο Ακραιφνίας και από το 2011 στον Δήμο Ορχομενού.
Παραπομπές
Κατηγορία:Χωριά του νομού Βοιωτίας Κατηγορία:Δήμος Ορχομενού Κατηγορία:Αρβανιτοχώρια του νομού Βοιωτίας
Σεβίλλη
Η Σεβίλλη (ισπανικά: Sevilla, προφέρεται Σεβίγια) είναι η καλλιτεχνική, πολιτιστική, και οικονομική πρωτεύουσα της νότιας Ισπανίας και η πρωτεύουσα της κοινότητας (comunidad) της Ανδαλουσίας. Ο πληθυσμός της πόλης ήταν 704.154 (εκτίμηση INE το 2005) ενώ ο πληθυσμός της αστικής περιοχής ήταν 1.317.098 αποτελώντας την τέταρτη μεγαλύτερη μητροπολιτική περιοχή της Ισπανίας.
Το πολεοδομικό της σχέδιο θυμίζει ρομβοειδές σχήμα κατά διεύθυνση Βορρά - Νότου, που φέρεται να αγκαλιάζεται δυτικά από τον ποταμό Γουαδαλκιβίρ, στην ανατολική όχθη του οποίου είναι κτισμένη. Δύο παράλληλες λεωφόροι χωρίζουν την πόλη σε τέσσερα τμήματα. Βόρεια είναι η γνωστή λεωφόρος Λα Μακαρένα και νότια αυτής οι δύο κεντρικές: η Ελ Αρενάλ (δυτικά) και η Σάντα Κρουθ (ανατολικά). Νότια αυτών εκτείνεται το μεγάλο Πάρκο Μαρία Λουίσα με το πανεπιστήμιο, που αποτελεί τον πνεύμονα της πόλης. Η απέναντι, δυτική όχθη επίσης δεν στερείται πολλών και αξιόλογων σημείων τουριστικού ενδιαφέροντος, τα οποία ουσιαστικά αποτελούν τη νέα πόλη επί της νησίδας Ντε λα Καρτούχα (La Cartuja), δηλαδή νήσος των Καρθουσιανών. Το αεροδρόμιο βρίσκεται βορειοανατολικά, εκτός πόλης.
Ιστορία
Η αρχαία ελληνική πόλη Ίσπαλις κτίσθηκε στη Χώρα των Τουρδηνανών, σημερινή Ανδαλουσία, επί της αριστερής όχθης του ποταμού Βαΐτιου, σημερινού Γουαδαλκιβίρ, 76 χλμ από τις εκβολές του. Κατά την ελληνική μυθολογία ιδρυτής της πόλης ήταν ο Ηρακλής και αργότερα κατακτήθηκε και επανιδρύθηκε από τους Φοίνικες. Ο Στράβων (ΙΙΙ, 131) την αποκαλεί Ίσπαλις επιφανής. Επί ρωμαϊκής αυτοκρατορίας ήταν πολύ ακμαιότατη και εμπορική πόλη και απέκτησε ρωμαϊκό υδραγωγείο. Γύρω στον 6ο με 7ο μ.Χ. αιώνα, οι μεγάλοι επίσκοποι έκαναν τη Σεβίλλη κέντρο του ρωμαϊκού πολιτισμού ολόκληρης της Δύσης, όντας υπό βραχύχρονη Βυζαντινή κυριαρχία. Αργότερα, επί Βανδάλων και Γότθων, έγινε πρωτεύουσα της Νότιας Ισπανίας. Οι Άραβες την κατέλαβαν το 712 μ.Χ. και αραβοποίησαν το όνομά της σε Ισμπιλίγια, αργότερα όμως έγινε ανεξάρτητη. Οι Άραβες οχύρωσαν την πόλη κι άφησαν πολλά μνημεία που διασώζονται έως και σήμερα. Ο Φερδινάνδος Γ´ της Καστίλης την κατάκτησε το 1248 και ισπανοποίησε το όνομά της σε Σεβίγια (Sevilla). Η Σεβίλλη έγινε η πιο σημαντική εμπορική πόλη του βασιλείου του. Κατά το 15ο αιώνα, η Σεβίλλη ήταν ένα από τα κυριότερα κέντρα του εμπορίου της Γένοβας και της Φλωρεντίας.
Τεχνητός χλοοτάπητας (ποδόσφαιρο)
right|300px|thumb|Γήπεδο με τεχνητό χλοοτάπητα. Ο ποδοσφαιρικός τεχνητός χλοοτάπητας είναι μία συνθετική επιφάνεια που μοιάζει με χορτάρι. Τοποθετείται σε ποδοσφαιρικά γήπεδα αντί του φυσικού χλοοτάπητα, καθώς ο τεχνητός χλοοτάπητας δεν χρειάζεται τόση φροντίδα, όσο ο φυσικός.
Παραπομπές
Κατηγορία:Αθλητικές εγκαταστάσεις Κατηγορία:Στάδια ποδοσφαίρου
Καλλιθέα Ξάνθης (συνοικισμός)
Η Καλλιθέα είναι μεγάλος συνοικισμός της πόλης της Ξάνθης με περίπου 1.100 κατοίκους το 2001, κοντά στο Γενικό Νοσοκομείο Ξάνθης. Δημιουργήθηκε με την ανέγερση του 3ου οικισμού Εργατικών Κατοικιών, μετά απ΄ αυτούς του Σιδηροδρομικού Σταθμού και της περιοχής Στρατοπέδων. Η πλειοψηφία των κατοίκων του συνοικισμού προέρχεται από τα χωριά του νομού. Στην Καλλιθέα εδρεύει το 17ο δημοτικό σχολείο Ξάνθης και το αντίστοιχο νηπιαγωγείο. Για τη σύνδεση με την πόλη της Ξάνθης υπάρχει γραμμή αστικού λεωφορείου με πολλά ημερήσια δρομολόγια. Η Καλλιθέα απέχει λιγότερο από 1.5 χιλιόμετρο από την πόλη της Ξάνθης μέσω της οδού Εθελοντή Αιμοδότη. Πηγαίνοντας κανείς στην Καλλιθέα μέσω αυτού του δρόμου θα περάσει μπροστά από το γενικό νοσοκομείο της πόλης. Στην Καλλιθέα στεγάζεται παράρτημα του ΚΑΠΗ Ξάνθης.
Κατηγορία:Δήμος Ξάνθης Κατηγορία:Ξάνθη
Φθία Α΄ της Ηπείρου
Η Φθία ήταν βασίλισσα της φυλής των Μολοσσών στην περιοχή της Ηπείρου, η οποία έζησε κατά την κλασική εποχή. Σύζυγός της ήταν ο πρώτος μη-μυθικός βασιλιάς της χώρας ο οποίος αναφέρεται στις πηγές, ο Άδμητος.
Βιογραφικά στοιχεία
Η βασιλεία του ζεύγους ήταν σύγχρονη του Αθηναίου στρατηγού Θεμιστοκλή, ο οποίος είχε στο παρελθόν κινηθεί πολιτικά ενάντια στον Ηπειρώτη μονάρχη. Ωστόσο το 471 π.Χ., όταν ο Θεμιστοκλής εξοστρακίστηκε από την πατρίδα του και κατηγορήθηκε για προδοσία, αναγκάστηκε να καταφύγει πρώτα στην Κέρκυρα και κατόπιν στην αυλή του βασιλιά Άδμητου για προστασία.
Τη στιγμή της άφιξής του, ο βασιλιάς απουσίαζε, αλλά η σύζυγός του, βασίλισσα Φθία, υποδέχτηκε με καλοσύνη το Θεμιστοκλή. Προκειμένου να κερδίσει την εύνοια του βασιλιά, τον συμβούλεψε να καταφύγει σε μια κίνηση ικεσίας με ιδιαίτερη ιερότητα για τους Μολοσσούς: να πάρει το γιο της, το νεαρό πρίγκιπα του βασιλείου, και να τον βάλει να καθίσει στα γόνατά του δίπλα στην εστία. Επιστρέφοντας ο Άδμητος και βλέποντας το γιο του στα χέρια του Θεμιστοκλή, συγκινήθηκε και του υποσχέθηκε την προστασία του. Κλείνοντας τα αυτιά του στα αιτήματα των Αθηναίων και Λακεδαιμονίων πρέσβεων που κατεύθασαν λίγο αργότερα, παρείχε στο Θεμιστοκλή ασφαλή μετακίνηση στην Πύδνα, από όπου μετέβη αργότερα στην περσική αυλή.
Βιβλιογραφία
Κατηγορία:Δυναστεία των Αιακιδών Κατηγορία:Βασίλισσες και Πριγκίπισσες της Ηπείρου Κατηγορία:Ελληνίδες Βασίλισσες και Πριγκίπισσες Κλασικής περιόδου
Συκιά Κορινθίας
Η Συκιά (Συκέα) είναι μικρό χωριό του νομού Κορινθίας, που υπάγεται στο δήμο Ξυλοκάστρου-Ευρωστίνης.
Είναι παραλιακό χωριό που είναι πόλος του εγχώριου, τοπικού τουρισμού. Επιπλέον το χωριό βρίσκεται περίπου 2 χλμ πριν από το Ξυλόκαστρο και συνορεύει με το Κιάτο και το Ξυλόκαστρο.
Κοντινά χωριά είναι το Μελίσσι, το Διμηνιό, το Ξυλόκαστρο καθώς και η Λυκοποριά. Από τη Συκιά προέρχονται και πρόσωπα από τον χώρο των επιστημών και της τέχνης, ενδεικτικά η οικογένεια Κακριδή (Θεοφάνης Κακριδής, Ιωάννης Κακριδής κ.ο.κ.), ο Άγγελος Σικελιανός και άλλοι.
Στο χωριό σώζεται η βίλα της οικογένειας Σικελιανού που έχει αγοραστεί από ιδιώτη για τη συντήρησή της, η οικία Τούρκου (Οθωμανού) ηγεμόνα (προ 1821), καθώς η κατοικία του Κώστα Καρυωτάκη, ο οποίος επισκεπτόταν το χωριό πολύ συχνά.
Πληθυσμός
Με βάση την απογραφή του 2011 η Συκιά έχει 492 κατοίκους.
Ναοί
Στη Συκιά υπάρχουν δύο ναοί: Θεμελιώθηκε το 1842 από τον Παναγιώτη και τη Μαρία Ιωάννου και έχει ρυθμό βυζαντινό. Στη θέση της προϋπήρχε μικρότερος ναός της Παναγίας. Στο πίσω μέρος του ναού υπάρχει νεκροταφείο. Πανηγυρίζει στις 15 Αυγούστου Θεμελιώθηκε το 1966 με δαπάνες ενός ανεψιού του ποιητή Κωνσταντίνου Καρυωτάκη.Έχει ρυθμό βασιλικής και είναι χτισμένη από πέτρα. Βρίσκεται μέσα στο δάσος ενώ εξωτερικά υπάρχουν πεύκα, παγκάκια, μία βρύση και ένα καντήλι σε σχήμα σπιτιού, το οποίο μένει συνεχώς αναμμένο. Λειτουργεί μόνο όταν γιορτάζει στις 4 Δεκεμβρίου και όταν γίνονται γάμοι ή βαφτίσια.
Παραλία
Η Συκιά διαθέτει παραλία, η οποία έχει τιμηθεί με γαλάζια σημαία.
Επειδή ο κόλπος είναι ανοιχτός, όταν φυσάει σηκώνονται εύκολα κύματα. Αντιθέτως στην άπνοια η θάλασσα είναι εξαιρετικά ήρεμη. Έχει πέτρες και καταλήγει σε παχιά άμμο.
Επιπλέον χαρακτηρίζεται από πληθώρα ρευμάτων.
thumb|right|Η παραλία της Συκιάς στις αρχές Ιουνίου
Διάσημοι Συκιώτες
Από τη Συκιά κατάγονται αρκετά διάσημα πρόσωπα. Ενδεικτικά αναφέρονται:
Από την τελευταία περίοδο όπου η Συκιά υπαγόταν στην εξουσία της Οθωμανικής Αυτοκρατορίας ξεχώρισαν τρεις μεγάλες οικογένειες: η οικογένεια των Σιωκαίων (Σιώκος), η οικογένεια των Καμπανέλλων (Καμπανέλλος) και η οικογένεια των Ζουζουλαίων (Ζούζουλας).
Εξωτερικοί σύνδεσμοι
Κατηγορία:Δήμος Ξυλοκάστρου - Ευρωστίνης Κατηγορία:Χωριά του νομού Κορινθίας
Δεξαμενός ο Χίος
Ο Δεξαμενός ο Χίος ήταν χαράκτης πολύτιμων λίθων της Αρχαίας Ελλάδας, που δραστηριοποιήθηκε στην τέχνη του μεταξύ 420 και 400 π.Χ. Ήταν ένας από τους πιο ταλαντούχους καλλιτέχνες της γλυπτικής και τα έργα του συγκαταλέγονται στα καλύτερα της τέχνης τους. Υπάρχουν μόνο τέσσερις λίθοι υπογεγραμμένοι με το όνομά του, αλλά άλλα έργα του αποδίδονται λόγω του ύφους τους.
Η εξέχουσα παρουσία της υπογραφής του σε τέσσερα έργα φαίνεται να δείχνει ότι ήταν υπερήφανος για την τέχνη του.
Οι σύγχρονοι μελετητές συζητούν για το αν εργάστηκε στην Αθήνα (όπου μπορεί να είχε επηρεαστεί από τον Φειδία) ή βόρεια του Εύξεινου Πόντου.
Βιβλιογραφία
Κατηγορία:Αρχαίοι Χίοι Κατηγορία:Χαράκτες
Εθνική Σεϋχελλών (ποδόσφαιρο ανδρών)
μικρογραφία|Η εθνική ομάδα των Σεϋχελλών το 2011,όταν κέρδισε το χρυσό μετάλλιο στους αγώνες μεταξύ των νησιών του Ινδικού Ωκεανού. Η Εθνική Σεϋχέλλων είναι η εθνική ποδοσφαιρική ομάδα των Σεϋχέλλων. Ελέγχεται από την Ποδοσφαιρική Ομοσπονδία Σεϋχέλλων. Έδρα της ομάδας είναι το Stade Linité, χωρητικότητας 10000 θεατών. Η ομάδα δεν έχει ποτέ προκριθεί στον τελικό του Κυπέλλου Εθνών Αφρικής ή του Παγκοσμίου Κυπέλλου Ποδοσφαίρου.
Εξωτερικοί σύνδεσμοι
Κατηγορία:Ποδόσφαιρο στις Σεϋχέλλες Σευχελλες
Μοντέλο υπολογισμού
Στη θεωρία υπολογισιμότητας και στη θεωρία υπολογιστικής πολυπλοκότητας, ένα μοντέλο υπολογισμού είναι ο ορισμός του συνόλου των επιτρεπόμενων λειτουργιών που χρησιμοποιούνται στον υπολογισμό και τις αντίστοιχες δαπάνες. Χρησιμοποιείται για τη μέτρηση της πολυπλοκότητας ενός αλγορίθμου σε χρόνο εκτέλεσης ή χώρο μνήμης: αναλαμβάνοντας ένα συγκεκριμένο υπολογιστικό μοντέλο, είναι δυνατόν να αναλυθούν οι υπολογιστικοί πόροι που απαιτούνται ή για να συζητηθούν οι περιορισμοί των αλγορίθμων ή υπολογιστές.
Μοντέλα
Μερικά παραδείγματα από τα μοντέλα περιλαμβάνουν:
Χρήσεις
Στο πεδίο του χρόνου εκτέλεσης της ανάλυσης των αλγορίθμων, είναι κοινό να καθορίζεται ένα υπολογιστικό μοντέλο όσον αφορά τις πρωτόγονες πράξεις που επιτρέπονται οι οποίες έχουν το κόστος ανά μονάδα, ή απλά μονάδα κόστους εργασιών. Ένα συνήθως χρησιμοποιημένο παράδειγμα είναι το τυχαίο μηχάνημα πρόσβασης, το οποίο έχει κόστος μονάδας για πρόσβαση ανάγνωσης και εγγραφής σε όλα τα κύτταρα μνήμης. Σε αυτό το πλαίσιο, διαφέρει από την παραπάνω μοντελοποιημένη μηχανή Turing.
Στο μοντέλο με γνώμονα μηχανικής, το υπολογιστικό μοντέλο εξηγεί το πώς η συμπεριφορά του συστήματος είναι το αποτέλεσμα της συμπεριφοράς του καθενός από τα συστατικά του.
Ένα βασικό σημείο που συχνά παραβλέπεται είναι ότι δίνονται συχνά δημοσιευμένα κατώτερα όρια για τα προβλήματα για ένα υπολογιστικό μοντέλο το οποίο είναι πιο περιορισμένο από το σύνολο των λειτουργιών που θα μπορούσε κανείς να χρησιμοποιήσει στην πράξη και ως εκ τούτου μπορεί να υπάρχουν αλγόριθμοι που είναι πιο γρήγοροι από ό,τι κανείς θα νόμιζε ότι είναι δυνατόν.
Κατηγορίες
Υπάρχουν πολλά μοντέλα υπολογισμού, που διαφέρουν ως προς το σύνολο των παραδεκτών επιχειρήσεων και τους υπολογισμούς κόστους. Εμπίπτουν στις ακόλουθες γενικές κατηγορίες: αφηρημένη μηχανή και μοντέλα ισοδύναμα με αυτό (π.χ. ο λογισμός Λάμδα είναι ισοδύναμη με τη μηχανή Turing), που χρησιμοποιείται στις αποδείξεις υπολογισιμότητας και άνω φράγματα στην υπολογιστική πολυπλοκότητα των αλγορίθμων, και μοντέλα δέντρων απόφασης, που χρησιμοποιούνται στις αποδείξεις των κάτω ορίων στην υπολογιστική πολυπλοκότητα των αλγοριθμικών προβλημάτων.
Περαιτέρω ανάγνωση
Κατηγορία:Θεωρία υπολογισμού
Υδροακουστική
Η υδροακουστική ή υποβρύχια ακουστική (underwater acoustics) αποτελεί τον κλάδο της ακουστικής που ασχολείται με τη μελέτη της διάδοσης του ήχου μέσα σε υδάτινο περιβάλλον (θαλάσσιο, ποτάμιο και λιμναίο).
Εφαρμογές
Οι εφαρμογές της υδροακουστικής είναι πολλές. Ενδεικτικά αναφέρονται οι ακόλουθες:
Βιβλιογραφία
Σάγος Γεώργιος, "Εισαγωγή στην υδροακουστική και στην τεχνολογία Sonar", Εκδόσεις Παπασωτηρίου, Αθήνα 2019, ISBN 978-960-491-133-2
The Wake of Magellan
Το The Wake of Magellan είναι το δέκατο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Σεπτέμβριο του 1997 μέσω της δισκογραφικής εταιρείας "Atlantic Records". Επανεκδόθηκε στις 26 Νοεμβρίου 2002 από την "SPV/Steamhammer" με επιπλέον κομμάτια το "This is Where You Should Be" και την ακουστική εκτέλεση του "Desiree" και στις 18 Μαΐου 2010 από την "Ear Music" με τις ακουστικές εκτελέσεις του "Desirée" και του "Stay".
Υδροακουστική
Βιβλιογραφία
Σάγος, Μαλαχίας, "Αρχές υδροακουστικής και συστημάτων Sonar" Εκδόσεις Παπασωτηρίου, Αθήνα 2003
The Wake of Magellan
Αυτό ήταν το τελευταίο άλμπουμ του συγκροτήματος στο οποίο συμμετείχε ο τραγουδιστής Ζακ Στίβενς. Σκαρφάλωσε στην ενδέκατη θέση των γερμανικών τσαρτ και κατάφερε να μπει στους καταλόγους επιτυχιών της Ολλανδίας και της Ελλάδας.
Υδροακουστική
Βιβλιογραφία
Κατηγορία:Ακουστική
The Wake of Magellan
Ιστορία των στίχων
left|thumb|100px|Μνημείο της Β. Γκουέριν Ο δίσκος έχει κοινό στιχουργικό περιεχόμενο ("concept άλμπουμ") και παρουσιάζει μία ιστορία βασισμένη σε δύο πραγματικά γεγονότα. Το πρώτο συνέβη έναν χρόνο πρις τις ηχογραφήσεις του δίσκου, όταν ο καπετάνιος ενός φορτηγού πλοίου αποφάσισε να πετάξει τρεις Ρουμάνους λαθρεπιβάτες στον Ατλαντικό Ωκεανό. Ένας τέταρτος λαθρεπιβάτης σώθηκε από ένα μέλος του πληρώματος του πλοίου.
Το δεύτερο γεγονός αναφέρεται στην Ιρλανδή δημοσιογράφο Βερόνικα Γκουέριν η οποία δολοφονήθηκε από καρτέλ ναρκωτικών προσπαθώντας να καταπολεμήσει την διακίνηση στην χώρα της.
Τραγούδια
1. The Ocean (J.Oliva, O'Neill) - 1:33
2. Welcome (J.Oliva, O'Neill) - 2:11
3. Turns to Me (J.Oliva, O'Neill, Pitrelli) - 6:01
4. Morning Sun (J.Oliva, O'Neill, Caffery) - 5:49
5. Another Way (J.Oliva, O'Neill, Pitrelli) - 4:35
6. Blackjack Guillotine (J.Oliva, O'Neill, Caffery) - 4:33
7. Paragons of Innocence (J.Oliva, O'Neill) - 5:33
8. Complaint in the System (Veronica Guerin) (J.Oliva, O'Neill) - 2:37
9. Underture (J.Oliva, O'Neill) - 3:52
10. The Wake of Magellan (J.Oliva, O'Neill, Caffery, Middleton) - 6:10
11. Anymore (J.Oliva, O'Neill) - 5:16
12. The Storm (J.Oliva, O'Neill) - 3:45
13. The Hourglass (J.Oliva, O'Neill, Pitrelli) - 8:05
Θέσεις τσαρτ
The Wake of Magellan (άλμπουμ)
Επίσημη κυκλοφορία: 15 Σεπτεμβρίου 1997
Τα μέλη του συγκροτήματος
Το "The Wake of Magellan" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Savatage Κατηγορία:Άλμπουμ του 1997
Ομοσπονδία Στίβου Βόρειας Μακεδονίας
Η Ομοσπονδία Στίβου Βόρειας Μακεδονίας (Atletska Federacija na Makedonija, AFM) είναι ο εθνικός οργανισμός που διατηρεί την εποπτεία του αθλήματος του στίβου στη Βόρεια Μακεδονία. Ιδρύθηκε αρχικά το 1920 και αναμορφώθηκε το 1993 ύστερα από την ανεξαρτησία της από τη Γιουγκοσλαβία το 1991 και αντικατέστησε την Ομοσπονδία Στίβου της Γιουγκοσλαβίας.
Η ομοσπονδία είναι μέλος της IAAF από το 1993, της EAA, της Ολυμπιακής Επιτροπής της Βόρειας Μακεδονίας, της Διεθνής Επιτροπής των Μεσογειακών Αγώνων , της Μεσογειακής Ένωσης Στίβου από το 2011 και της Ένωσης Βαλκανικών Ομοσπονδιών Στίβου από το 1996. Η έδρα της βρίσκεται στα Σκόπια και ο πρόεδρός της είναι ο Κρστό Σεραφιμόφσκι.
Λίνκολν (Νεμπράσκα)
Το Λίνκολν (αγγλικά: Lincoln) είναι η πρωτεύουσα της αμερικανικής πολιτείας Νεμπράσκα και έδρα της κομητείας Λάνκαστερ. Σύμφωνα με την απογραφή του 2010, το Λίνκολν είχε 258.379 κατοίκους και ήταν η 72η μεγαλύτερη πόλη στις ΗΠΑ και δεύτερη μεγαλύτερη στη πολιτεία μετά την Ομάχα. Βρίσκεται στην νοτιοανατολική Νεμπράσκα. Είναι μια από τις λίγες μεγάλες πόλεις της Νεμπράσκα που δεν βρίσκονται στις όχθες των ποταμών Πλατ και Μιζούρι. Στη πόλη εδρεύει το Πανεπιστήμιο της Νεμπράσκα.
Ιστορία
Το Λίνκολν ιδρύθηκε το 1856 ως Λάνκαστερ και το 1859 έγινε έδρα της κομητείας Λάνκαστερ. Πρωτεύουσα της περιοχής Νεμπράσκα ήταν από το 1854 η Ομάχα, όμως το μεγαλύτερο πληθυσμό τον είχε η περιοχή νότια του ποταμού Πλατ. Επειδή μεγάλο μέρος αυτής της περιοχής γινόταν σκέψη να προσαρτηθεί στο Κάνσας, αποφασίστηκε η πρωτεύουσα να μετακινηθεί όσο πιο νότια και δυτικά γινόταν. Το Λάνκαστερ επιλέχθηκε γιατί βρισκόταν κοντά σε πεδία άλατος και βάλτους. Εξαιτίας των συμφερόντων της Ομάχα, το Λάνκαστερ αποφασίστηκε να μετονομαστεί σε Λίνκολν, το όνομα του προσφάτως δολοφονημένου προέδρου Αβραάμ Λίνκολν, γιατί θεώρησαν ότι δεν θα γινόταν δεκτό που τους κατοίκους της περιοχής που υποστήριζαν τις Συνομόσπονδες Πολιτείες της Αμερικής στον Εμφύλιο. Παρόλα αυτά η νομοθεσία ίσχυσε και η πρωτεύουσα μετακινήθηκε.
Εξωτερικοί σύνδεσμοι
Κατηγορία:Πόλεις της Νεμπράσκα
Μέση γαλλική γλώσσα
Η μέση γαλλική γλώσσα (le moyen français) είναι ιστορική μορφή της γαλλικής γλώσσας όπως ομιλούνταν κατά το διάστημα μεταξύ του 14ου και τις αρχές του 17ου αιώνα. Κατά την χρονική περίοδο αυτή, η γαλλική έγινε περισσότερο ευδιάκριτη σε σχέση με τις παλαιές γλώσσες Όιλ (langues d'oïl) που συνυπήρχαν κατά την περίοδο των παλαιών γαλλικών στην βόρεια Γαλλία, ορίστηκε ως η επίσημη γλώσσα του βασιλείου της Γαλλίας αντικαθιστώντας τα λατινικά και στην πορεία και τις υπόλοιπες παλαιές γαλλικές και οξιτανικές διαλέκτους, και αποτέλεσε την βάση για την ανάπτυξη της σύγχρονης γαλλικής γλώσσας.
Χρήση
μικρογραφία|Δείγμα κειμένου στην μέση γαλλική γλώσσα, στην σελίδα τίτλου βιβλίου του 1605, Les Hermaphrodites, Thomas Artus Αρχικά, στις ανώτερες κοινωνικές τάξεις τα λατινικά εξακολουθούσαν να έχουν ευρεία χρήση, όπως και στους διάφορους εκπαιδευτικούς και διοικητικούς οργανισμούς, αυτό όμως άλλαξε το 1539 όταν ο Φραγκίσκος Α΄ με νομοθετική ρύθμιση όρισε την γαλλική γλώσσα ως την μόνη επίσημη γλώσσα του κράτους.
Στην επικράτεια της χώρας εξακολουθούσαν να υπήρχαν διαφορές στην γλώσσα, ειδικά στην νότια Γαλλία όπου κυρίαρχη ήταν η οξιτανική γλώσσα με τις διάφορες παραλλαγές της, ενώ στην ανατολική κεντρική Γαλλία η φραγκοπροβηγκιανή γλώσσα χρησιμοποιούνταν ευρέως, και στα βόρεια της χώρας οι παλαιές διαλέκτοι της γαλλικής εξακολουθούσαν να έχουν χρήση.
Εθνική Πουέρτο Ρίκο (ποδόσφαιρο ανδρών)
Η Εθνική Πουέρτο Ρίκο είναι η εθνική ομάδα ποδοσφαίρου του Πουέρτο Ρίκο. Ελέγχεται από την Ομοσπονδία Ποδοσφαίρου Πουέρτο Ρίκο. Έδρα της ομάδας είναι το Juan Ramón Loubriel Stadium. Συμμετέχει στις διοργανώσεις της Ποδοσφαιρικής Ένωσης Καραϊβικής, η οποία είναι μέλος της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής. Πρώτο διεθνές παιχνίδι της ομάδας ήταν με αντίπαλο την Εθνική Κούβας το 1940 (1–1).
Μέση γαλλική γλώσσα
Επιρροές
Υπήρξαν αρκετές λέξεις οι οποίες υιοθετήθηκαν από τα λατινικά και ελληνικά αρχαία κείμενα, με εισαγωγή μεγάλου αριθμού νεολογισμών. Κάποιες λέξεις πλέον γράφονταν διαφορετικά έτσι ώστε να ταιριάζουν με τις λατινικές ρίζες τους, με το αποτέλεσμα συχνά να είναι το φαινόμενο κάποιες λέξεις να προφέρονται διαφορετικά από ότι γράφονται.
Εθνική Πουέρτο Ρίκο (ποδόσφαιρο ανδρών)
Εξωτερικοί σύνδεσμοι
Κατηγορία:Ποδόσφαιρο στο Πουέρτο Ρίκο Πουερτο Ρικο
Μέση γαλλική γλώσσα
Επιρροές
Πολλά γλωσσικά δάνεια έγιναν επίσης και από την ιταλική γλώσσα, ιδιαίτερα οι πόλεμοι της Γαλλίας στην Ιταλία αλλά και η παρουσία Ιταλών ευγενών στην γαλλική βασιλική αυλή συντέλεσαν στην ευρύτερη επαφή με τον ιταλικό ουμανισμό. Έτσι πολλές λέξεις στρατιωτικής ορολογίας όπως (alarme / συναγερμός, cavalier / ιππέας, soldat / στρατιώτης κ.α.), και καλλιτεχνικής χρήσης (arcade / στοά, balcon / μπαλκόνι, sonnet / σονέττο) εισήχθησαν από τα ιταλικά.
Άλλες σημαντικές επιρροές προήλθαν από τα ισπανικά (casque / κάσκα, κράνος), τα γερμανικά (reître / ιππέας) και από λέξεις των ιθαγενών της Αμερικής για τα προϊόντα που εισάγονταν από τον Νέο Κόσμο (cacao / κακάο, hamac / αιώρα, maïs / καλαμπόκι).
Εξωτερικοί σύνδεσμοι
Κατηγορία:Αρχαίες γλώσσες Κατηγορία:Γαλλική γλώσσα
Δημόσια Κεντρική και Ιστορική Βιβλιοθήκη Σάμου
Η Δημόσια Κεντρική Βιβλιοθήκη Σάμου, που έχει χαρακτηριστεί ως «ιστορική», είναι Νομικό Πρόσωπο Δημοσίου Δικαίου (Ν.Π.Δ.Δ.) και υπάγεται στο Υπουργείο Εθνικής Παιδείας και Θρησκευμάτων από το οποίο χρηματοδοτείται.
Σκοπός
Κύριος σκοπός της είναι να προωθεί τη γνώση και την πληροφόρηση χωρίς πολιτικές, θρησκευτικές ή άλλες διακρίσεις, να εξυπηρετεί τις πληροφοριακές ανάγκες των χρηστών της μέσα από υπηρεσίες και πηγές πληροφόρησης που παρέχει, να τους καθοδηγεί στη σωστή χρήση αυτών και να αποτελεί πολιτιστικό και πνευματικό πυρήνα για τους κατοίκους της Σάμου αλλά και όποιου επισκέπτεται τη βιβλιοθήκη. Στεγάζεται στο αρχοντικό του πλούσιου ξυλέμπορου Μιλτιάδη Γεωργίου (χτισμένο το 1893 - 1895), ο οποίος το κληροδότησε με τη διαθήκη του, το 1900, στο Δήμο της Σάμου για τη δημιουργία βιβλιοθήκης.
Τμήματα και Υπηρεσίες της βιβλιοθήκης
Τα παρακάτω τμήματα και υπηρεσίες της βιβλιοθήκης βρίσκονται στη διάθεση των χρηστών:
Ωράριο λειτουργίας
Δευτέρα: 08:00-14:00. Τρίτη: 08:00-14:00 και το απόγευμα 17:30-20-00. Τετάρτη: 08:00-14:00 και το απόγευμα 17:30-20-00. Πέμπτη: 08:00-14:00. Παρασκευή: 08:00-14:00 και το απόγευμα 17:30-20-00. Σάββατο: 10:00-13:00.
Πηγές
Σαμου Κατηγορία:Κτίρια και κατασκευές της Σάμου Κατηγορία:Πολιτισμός της Σάμου
Αρχαιολογικό Μουσείο Σάμου
Το Αρχαιολογικό Μουσείο Σάμου βρίσκεται στο κέντρο της πόλης της Σάμου και στεγάζεται σε δύο κτήρια. Διαθέτει συλλογές όλων των εποχών, αλλά κυρίως της αρχαϊκής περιόδου. Ένα από τα σημαντικότερα εκθέματα είναι ο κούρος, ο οποίος φημίζεται για το μέγεθός του, αφού φτάνει περίπου τα 5,5 μέτρα και βρέθηκε στην περιοχή του Ηραίου.
Εξωτερικό υλικό
Σ Κατηγορία:Σάμος
Μυθολογία Αζτέκων
Με τον όρο μυθολογία των Αζτέκων εννοείται το συνολικό σώμα μύθων που διαμόρφωσαν τα θρησκευτικά πιστεύω και τις κοινωνικές δομές του πολιτισμού των Αζτέκων. Κυρίαρχη θέση σε αυτό το πλέγμα των μύθων έχει ο ιδρυτικός μύθος και το πάνθεον των Αζτέκων, έτσι όπως διαμορφώθηκε κατά την περίοδο ίδρυσης της αυτοκρατορίας.
Ιδρυτικός μύθος
Η ίδρυση του κράτους των Αζτέκων αρχίζει με τον μύθο του Ουιτζιλοπότστλι. Αντλώντας από τον μύθο των πέντε ηλίων και τους μεσοαμερικανικούς μύθους της δημιουργίας, γνωστούς στην ευρύτερη επικράτεια του Μεξικού οι Αζτέκοι δημιούργησαν τους δικούς τους μύθους, οι οποίοι βρίσκονται μόνο στον δικό τους πολιτισμό. Οι προφητείες και οι αιτιολογίες για την ανάπτυξη του κράτους των Αζτέκων -κάτι που συμβαίνει σε όλους τους ιδρυτικούς εθνικούς ή φυλετικούς μύθους εμφανίζονται πριν από τη γέννηση της κεντρικής θεότητας, του Ουιτζιλοπότστλι. Η μητέρα του Ουιτζιλοπότστλι, Κοατλίκουε, (Εκείνη με το φιδίσιο ένδυμα), τελούσε το ιερό καθήκον της στο όρος του Ερπετού, κοντά στην Τούλα, μαζεύοντας έναν θύσανο φτερών, όταν ανακάλυψε ότι ήταν έγκυος. Οι τετρακόσιοι γιοι και η κόρη της Κογιολξάουκι θύμωσαν και αποφάσισαν να τη σκοτώσουν. Διαμόρφωσαν λοιπόν μια στρατιά την οποία οδηγούσε η Κογιολξάουκι και επιτέθηκαν.
Τότε γεννήθηκε σε μια στιγμή ο Ουιτζιλοπότστλι, πλήρως ανεπτυγμένος, πλήρως οπλισμένος, με ασπίδα και λόγχη. Έφερε πύρινο σκήπτρο με κεφαλή φιδιού και με αυτό επιτέθηκε στην αδελφή του, τεμαχίζοντας το σώμα της. Κατόπιν επιτέθηκε στον υπόλοιπο στρατό, σκοτώνοντας και διασκορπίζοντας τους αδελφούς του. Με αυτόν τον τρόπο ο νεογέννητος έγινε καθοδηγητής των Μεσίκα στο μακρύ ταξίδι τους για μόνιμη εγκατάσταση. Οι Μεσίκα με δυσκολίες και περιπέτειες έφτασαν στον τόπο που ονομαζόταν Τενοτστιτλάν. Εκεί ο θεός εμφανίστηκε στα όνειρα ιερέων για να τους καθοδηγήσει στην επιλογή του τόπου. Φθάνοντας στην ελώδη γη μια λίμνης ακολούθησαν τους οιωνούς, έναν αητό που έτρωγε φίδι, και εγκατέστησαν εκεί την πρωτεύουσα της αυτοκρατορίας τους.
Πηγές
*
Ομηρική φιλοξενία
Οι λέξεις ξένος και φιλοξενία στην αρχαιότητα χρησιμοποιούνταν για να δηλώσουν στενές ανθρώπινες σχέσεις γεμάτες από δικαιώματα αλλά και υποχρεώσεις. Ειδικότερα η λέξη ξένος, σημαίνει αυτός που προέρχεται από άλλη χώρα, ο επισκέπτης αλλά και ο φίλος. Οι ξένοι προστατεύονταν στην αρχαιότητα από τον Ξένιο Δία, την Αθηνά αλλά και από τους Διόσκουρους (Κάστορα και Πολυδεύκη). Η κακή αντιμετώπιση του ξένου θεωρούνταν ύβρις. Η φιλοξενία ακολουθούσε μια ιεροτελεστία που παρεχόταν σε κάθε ξένο.
Στάδια της φιλοξενίας
Κατηγορία:Όμηρος
Chevrolet Advance Design
Το Advance-Design είναι μια σειρά ελαφρών και μεσαίων φορτηγών της Chevrolet, ο πρώτος σημαντικός επανασχεδιασμός μετά τον Β' Παγκόσμιο Πόλεμο. Το αντίστοιχο GMC ήταν το GMC New Design. Χαρακτηρίστηκε ως ένα μεγαλύτερο, ισχυρότερο και πιο κομψό φορτηγό σε σύγκριση με την προηγούμενη σειρά AK. Τα φορτηγά έγιναν στην αγορά το Σάββατο, 28 Ιουνίου 1947, πωλήθηκαν με διάφορες μικρές αλλαγές με την πάροδο των ετών μέχρι τις 25 Μαρτίου 1955, όταν τα φορτηγά της σειράς Task Force αντικατέστησαν το μοντέλο Advance-Design.
Ο ίδιος βασικός σχεδιασμός χρησιμοποιήθηκε για όλα τα φορτηγά της General Motors τότε, συμπεριλαμβανομένου του Suburban, των πάνελ φορτηγών, των canopy express και των cab over (φορτηγών "χωρίς μούρη"). Τα cab over χρησιμοποιούσαν την ίδια βασική διαμόρφωση καμπίνας και παρόμοια μάσκα, αλλά χρησιμοποιούσαν ενα πιο κοντό και ψηλότερο καπό και διαφορετικά φτερά. Η μοναδική καμπίνα πάνω από τα φτερά και το καπό απαιτούσε μια προσαρμοσμένη περιοχή καλύμματος που καθιστά τα φορτηγά cab-over και τις καμπίνες των μουρωτών φορτηγών ασυμβίβαστες μεταξύ τους, ενώ όλες οι καμπίνες φορτηγών όλων των βαρών εναλλάσσονται.
Από το 1947 έως το 1955, τα φορτηγά Chevrolet ήταν τα νούμερο ένα σε πωλήσεις στις Ηνωμένες Πολιτείες, με τις εκδόσεις που είχαν αλλάξει επωνυμία που πωλούνταν στα σημεία της GMC.
Στην Ευρώπη, η καμπίνα του χρησιμοποιήθηκε για το μεταπολεμικό Opel Blitz, και στην Βρετανία το φορτηγό έγινε η βάση για το Bedford TA και Bedford S-Type. Αυτά τα φορτηγά ήταν μερικώς μεγαλύτερα από το Αμερικάνικο φορτηγό αλλά χρησιμοποιούσαν πιο οικονομικές μηχανές, πιο κατάλληλες για την Ευρωπαϊκή αγορά.
Τα βαρύτερα μοντέλα του φορτηγού παράχθηκαν μέχρι το 1959, και η παραγωγή στην Βραζιλία συνέχισε μέχρι το 1964.
Το στυλ του Advance Design έγινε η έμπνευση για 2 ρετρό οχήματα. Το Chevrolet SSR και το Chevrolet HHR.
Πρωτάθλημα Αθήνας πετοσφαίρισης ανδρών 1929
μικρογραφία|δεξιά|300px| Το πρόγραμμα των αγώνων βόλεϊ 1929. εφ. "Η Αθλητική", 16/2/1929.
Το 5ο Πρωτάθλημα Αθήνας βόλεϊ του Πανιωνίου έγινε το 1929 με την άδεια του ΣΕΓΑΣ. Μετείχαν 10 σωματεία. Νικητές αναδείχθηκαν οι Νέοι Βύρωνος που κατέκτησαν για πρώτη φορά το τριετές επαμειβόμενο κύπελλο του Πανιωνίου. Όπως την προηγούμενη χρονιά, ο σύλλογος διοργάνωσε και πρωτάθλημα γυναικών αλλά όχι τα σχολικά πρωταθλήματα, τα οποία ανέλαβε να διοργανώσει ο Σύνδεσμος Γυμναστών.
Πρωτάθλημα Συλλόγων
Τον Ιανουάριο του 1929 ο Πανιώνιος προκήρυξε το πρωτάθλημα βόλεϊ συλλόγων, κατόπιν εγκρίσεως του ΣΕΓΑΣ. Στο πρωτάθλημα που είχε γίνει πλέον θεσμός μετείχαν δέκα αθηναϊκές ομάδες. Οι αγώνες έγιναν στο Παναθηναϊκό Στάδιο και στο γυμναστήριο του Εθνικού Αθηνών από την Κυριακή 17 Φεβρουαρίου ως τις αρχές Απριλίου 1929. Στην α΄ φάση αγωνίστηκαν σε δύο ομίλους και εν συνεχεία οκτώ ομάδες (τέσσερις από κάθε όμιλο) έδωσαν αγώνες νοκ άουτ ως τον τελικό.
Σχολικό πρωτάθλημα
Από τη χρονιά αυτή το σχολικό πρωτάθλημα ανέλαβε να διοργανώσει ο Σύλλογος Γυμναστών, παίρνοντας έτσι τη σκυτάλη από τον Πανιώνιο, που είχε ανοίξει για τα καλά το δρόμο στον τομέα αυτό. Νικητής αναδείχθηκε το Γ΄ Γυμνάσιο Αθηνών που νίκησε στον τελικό το Βαρβάκειο με 15-8, 10-15, 15-5.
Παραπομπές
Κατηγορία:Πανιώνιος Σμύρνης Ανδρων Κατηγορία:Πετοσφαίριση το 1929
Ιστορικό Αρχείο Σάμου
Το Ιστορικό Αρχείο Σάμου ιδρύθηκε το 1882 ως Δημόσιον Αρχειοφυλάκειον Σάμου. Σήμερα έχει τον τίτλο Γενικά Αρχεία του Κράτους νομού Σάμου και στεγάζεται στο κτήριο των παλαιών φυλακών Σάμου που είχαν κτισθεί το 1882 από τον ηγεμόνα Κωνσταντίνο Αδοσίδη. Περιλαμβάνει στις συλλογές του πηγές της νεότερης Ιστορίας της Σάμου από το 1600 μέχρι σήμερα.
Πηγές
Κατηγορία:Δημόσια Διοίκηση Κατηγορία:Σάμος
Παναγιώτης Καρανικόλας
Ο Παναγιώτης Καρανικόλας είναι πρώην ποδοσφαιριστής του Α.Σ. Λαμία και κορυφαίος σκόρερ των ελληνικών γηπέδων. Θεωρείται ως ο κορυφαίος ποδοσφαιριστής του Α.Σ. Λαμία και του Φθιωτικού ποδοσφαίρου.
Βιογραφία
Γεννήθηκε στις 28 Ιανουαρίου 1942 στη Νέα Μάκριση Φθιώτιδας και σε ηλικία 4 ετών εγκαταστάθηκε με την οικογένειά του μόνιμα στη Λαμία. Το 1957, σε ηλικία 15 ετών ξεκίνησε να αγωνίζεται στην ομάδα της Παλλαμιακής, η οποία συμμετείχε στο Περιφερειακό Πρωτάθλημα και από την πρώτη στιγμή καθιερώθηκε στη βασική ενδεκάδα καλύπτοντας τη θέση του σέντερ φορ, ενώ αναδεικνυόταν κάθε χρόνο πρώτος σκόρερ του ομίλου του. Στην Παλλαμιακή αγωνίστηκε μέχρι το 1964, οπότε συνενώθηκαν οι ομάδες του Λαμιακού και της Παλλαμιακής και δημιούργησαν τον Α.Σ. Λαμία, που έλαβε μέρος στο Πρωτάθλημα της Β΄ Εθνικής κατηγορίας.
Στον Α.Σ. Λαμία ο Καρανικόλας διέπρεψε, αγωνιζόμενος από το 1964 έως το 1972 ως σέντερ φορ και αρχηγός της ομάδας, σε μια εποχή που αυτή διεκδικούσε με αξιώσεις την άνοδό της στην Α΄ Εθνική. Ως παίκτης είχε πολύ καλές τοποθετήσεις σώματος, ήταν εξαιρετικός ντριμπλέρ και διέθετε ευθύβολο σουτ. Την περίοδο αυτή απέκτησε πανελλήνια φήμη ως ποδοσφαιριστής, ενώ του δόθηκε η ευκαιρία να μεταγραφεί σε μεγαλύτερη ομάδα αφού τον ζήτησαν η ΑΕΚ, ο Παναθηναϊκός, ο Πανιώνιος και ο Εθνικός Πειραιώς, αλλά απέρριψε την προοπτική να εγκαταλείψει την ιδιαίτερη πατρίδα του. Την περίοδο που έπαιζε στον Α.Σ. Λαμία συναγωνίζονταν σε κάθε αγωνιστική με τον ποδοσφαιριστή του Α.Ο. Ξάνθη Αντώνη Αντωνιάδη για τον τίτλο του πρώτου σκόρερ της Β΄ Εθνικής. Ενδεικτικά, την περίοδο 1967-68 ο Καρανικόλας έφτασε τα 26 γκολ χάνοντας τον τίτλο του πρώτου σκόρερ στην κατηγορία από τον Αντωνιάδη για 2 τέρματα. Ιστορική έχει μείνει η εμφάνισή του στον αγώνα Κυπέλλου με τον Παναθηναϊκό στη Λαμία στις 5 Ιουνίου 1968, όπου πέτυχε το 1-0 στο δεύτερο λεπτό των καθυστερήσεων, αλλά ο διαιτητής Κιτσούκαλης έκρινε σκόπιμο να κρατήσει άλλα 7 λεπτά καθυστερήσεις -χωρίς εύλογη αιτία- και στο διάστημα αυτό ισοφάρισε σε 1-1 ο Παναθηναϊκός με αποτέλεσμα να οδηγηθεί ο αγώνας στην παράταση. Εκεί αποκλείσθηκε ο Α.Σ. Λαμία με γκολ του Σταμάτη Βουρδαμή στο 120’. Τη χειρότερη στιγμή της ποδοσφαιρικής του καριέρας έζησε στις 31 Μαρτίου 1968 στον αγώνα «Α.Σ. Λαμία-Α.Ο. Τρίκαλα 2-2», όταν μετά το τέλος του ντέρμπυ κορυφής, οι φίλαθλοι τον θεώρησαν υπεύθυνο για την ισοπαλία.
Ο Παναγιώτης Καρανικόλας αγωνίστηκε, επιπλέον, αρκετές φορές με τη φανέλα της Εθνικής Ενόπλων, έχοντας συμπαίκτες σπουδαία ονόματα του Ελληνικού ποδοσφαίρου, όπως οι Μίμης Παπαϊωάννου (ΑΕΚ), Αχιλλέας Αθανασούλας (Πανιωνίου), Στράτος Σακελλαρίδης (ΠΑΟ), Γιώργος Μουρατίδης (ΠΑΟΚ), κ.α.
Η αποχώρησή του από την ενεργό δράση ήταν πρόωρη, σε ηλικία 28 ετών.
Το 2008 ο Πανελλήνιος Σύνδεσμος Αμειβόμενων Ποδοσφαιριστών (Π.Σ.Α.Π.) τον συμπεριέλαβε σε λεύκωμα που εξέδωσε, μεταξύ των 500 καλύτερων Ελλήνων και ξένων ποδοσφαιριστών.
Σήμερα κατοικεί μόνιμα στη Λαμία και είναι συνταξιούχος του Δημοσίου.
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές ΠΑΣ Λαμίας Κατηγορία:Επιθετικοί ποδοσφαιριστές